Bivši potpredsjednik vlade Damir Polančec zatražio je uvjetni otpust iz Kaznionice u Turopolju, potvrdio nam je njegov odvjetnik Anto Nobilo. O Polančecovoj molbi u prvoj polovini ožujka odlučivat će Povjerenstvo za uvjetni otpust Ministarstva pravosuđa.

Desetomjesečnu kaznu zatvora, na koju je osuđen zbog financiranja nepotrebne studije, Polančec je počeo izdržavati 15. listopada prošle godine. Ako ga Povjerenstvo odbije, molbu će moći podnijeti tek za godinu dana, a do tada će ionako biti slobodan. Nobilo kaže da je Povjerenstvo 2009. godine donijelo naputak u kojem navodi da o kaznama do godine dana zatvora neće ni odlučivati pa se Polančec nada da će eventualno biti pušten iz zatvora dva mjeseca ranije. Naime, osim Povjerenstva za uvjetni otpust zatvorenika s izvršavanja kazne ta dva mjeseca ranije može otpustiti i upravitelj zatvora, odnosno kaznionice.

Tijekom dosadašnjeg izdržavanja kazne Damir Polančec je tražio da mu se odobri odlazak iz zatvora na posao, ali je taj njegov zahtjev odbijen. Tražio je i da u ćeliji ima prijenosno računalo, bez pristupa internetu, da bi na njemu mogao iščitavati spis u slučaju Podravka. No, ni to nije išlo glatko pa je na kraju umjesto svog računala dobio mogućnost da se u informatičkoj radionici kaznionice koristi njihovim računalom, pregledavajući spis pohranjen na USB sticku.

>>Sutkinja: Gdje živite? Polančec: Stanujem u zatvoru u Turopolju